b'\n_START_ARTICLE_\nJedrski letalski pogon\n_START_PARAGRAPH_\nJedrski letalski pogon (Aircraft Nuclear Propulsion - ANP) je na\xc4\x8din pogona zrakoplovov s pomo\xc4\x8djo jedrske energije - jedrskim reaktorjem. ANP je naslednik programa Nuclear Energy for the Propulsion of Aircraft (NEPA). USAAF je za\xc4\x8dela s programom NEPA 28. maja 1946._NEWLINE_Leta 1947 so dobili $10 milijonov sredstev.NEPA program je bil aktiven do maja 1951, potem so ga premaknili v Atomic Energy Commission (AEC)/USAF ANP._NEWLINE_USAF je \xc5\xa1tudirala o dveh razli\xc4\x8dnih konceptih: direktni cikel z zrakom (Direct Air Cycle), ki ga je razvijal General Electric in indirektni cikel z zrakom(Indirect Air Cycle), ki ga je razvijal Pratt & Whitney. Program bi testirali na Convair X-6 (predelan bombnik B-36), vendar so projekt preklicali leta 1961 \xc5\xa1e preden so zgradili letalo.\n_START_SECTION_\nDirektni cikel z zrakom\n_START_PARAGRAPH_\nTa koncept je podoben konvencionalnem reaktivnemu motorju, le da ni bilo zgorevalne komore. Zrak iz kompresorja bi \xc5\xa1el skozi jedro reaktorja, kjer bi se ogrel in potem gnal turbino in poganjal letalo. Namesto kerozina bi uporabljali jedrsko gorivo za energijo._NEWLINE_General Electric je \xc5\xa1tudiral ta program, ker je bolj enostaven, zanesljiv in se lahko za\xc5\xbeene bolj hitro. Uporabljali so komponente (kompresor in turbina) iz \xc5\xbee obstoje\xc4\x8dih motorjev._NEWLINE_Aircraft Reactor Experiment (ARE) je bil 2,5 MW termi\xc4\x8dni reaktor. Uporabljal je NaF-ZrF\xe2\x82\x84-UF\xe2\x82\x84 (53-41-6\xc2\xa0mol%) kot jedrskio gorivo. Moderator je bil berilijev oksid (BeO). Uporabljal je natrij kot sekundarno hladivo. Najve\xc4\x8dja temperatura je bila 860 \xc2\xb0C. Leta 1954 je operiral 1000 ur dolg cikel. Je bil prvi reaktor na teko\xc4\x8do sol. Ker so se potem pojavile medkontinentalne balisti\xc4\x8de rakete ICBM so projekt opustili._NEWLINE_Leta 1955 so zgradili uspe\xc5\xa1ni General Electric X-39, ki je imel dva General Electric J47, katerim je toploto dovajal Heat Transfer Reactor Experiment-1 (HTRE-1). Testiranje je trajalo 5004 megavatur. HTRE-2 je potem nasledil HTRE-1 in pozneje je HTRE-3 nadomestil HTRE-2.\n_START_SECTION_\nIndirektni cikel z zrakom\n_START_PARAGRAPH_\nTa cikel uporablja izmenjevanje toplote izven jedra reaktorja. Zrak iz kompresorja bi vodili v izmenjevalnik toplote. Jedro reaktorja bi segrelo presurizirano vodo ali teko\xc4\x8do kovino in jo vodila v izmenjevalnik toplote. Ta teko\xc4\x8dina bi potem grela zrak, ki bi poganjal turbino in proizvajal potisk._NEWLINE_Ta koncept je imel manj\xc5\xa1o radioaktivno sevanje na okolico. Vendar je bil ta sistem bolj zapleten in niso pri\xc5\xa1li niti blizu delujo\xc4\x8demu lete\xc4\x8demu primerku.'